ai4bharat/Pralekha huggingface dataset:
عملے، عوامی شکایات اور پنشن کی وزارت
مرکزی وزیر ڈاکٹر جتندر سنگھ نے جموں سینٹرل یونیورسٹی کے کیمپس میں پنڈت مدن موہن مالویہ کے نام پر نئے تعلیمی احاطہ کا سنگ بنیاد رکھا
مرکزی وزیر ڈاکٹر جتندر سنگھ نے آج جموں سینٹرل یونیورسٹی کے کیمپس میں پنڈت مدن موہن مالویہ کے نام پر نئے تعلیمی احاطہ کا سنگ بنیاد رکھا۔انہوں نے کہا کہ جموں سینٹرل یونیور سٹی بھارت کی اُن سینٹرل یونیورسٹیوں میں سے ایک ہے، جہاں جناب مالویہ کے نام پر تعلیمی احاطہ ہے۔
انہوں نے کہا کہ پنڈت مدن موہن مالویہ اور ڈاکٹر شیاما پرساد مکھرجی 20ویں صدی کے پہلے نصف کے سرکردہ ماہرین تعلیم میں سے تھے، لیکن ان کے تعاون کو کسی بھی طریقہ سے قبولیت کا درجہ نہیں ملا، جس کے وہ حقدار تھے اور اس لیے یہ ایک سچا خراج عقیدت ہے۔انہوں نے یہ بھی یاد کیا کہ حال ہی میں انہیں ڈاکٹر شیاما پرساد مکھرجی کے نام پر اسی یونیورسٹی میں ایک ہاسٹل کے احاطہ کا افتتاح کرنے کا موقع ملا تھا، جو کولکاتہ کے باہر کسی بھی سرکاری یونیورسٹی میں مکھرجی کے نام پر رکھا گیا شاید پہلا بلاک ہے۔
ڈاکٹر جتندرسنگھ نے کہا کہ جموں شمالی ہندوستان کے تعلیمی مرکز کے طورپر تیزی سے ابھر رہا ہے اور یہ ایک نایاب مثال ہے کہ 100 کلو میٹر سے کم کے دائرے میں درجن بھر سے زیادہ اہم پیشہ ور اور اعلیٰ تعلیمی ادارے موجود ہیں، جن میں ایمس، آئی آئی ٹی، آئی آئی ایم، دو بڑی یونیورسٹی -سینٹرل یونیورسٹی اور جموں یونیورسٹی ، ایمس سمیت چار میڈیکل کالج، دو سرکاری انجینئرنگ کالج، شمالی ہندوستان کا پہلا بایو ٹیک ٹیکنالوجی پارک اور تحقیقی مرکز اور نارتھ ایسٹ کی وزارت کے ذریعے بانس کی ٹیکنالوجی کا تربیتی مرکز شامل ہیں۔
5 اگست 2019ء کے بعد ہوئی قانونی تبدیلیوں کے ساتھ ڈاکٹر جتندر سنگھ نے امید ظاہر کی کہ ان تعلیمی اداروں کے لئے ملک بھر سے بہترین فیکلٹی کو متوجہ کرنے میں سب سے بڑی رکاوٹ دور ہوجائے گی۔ انہوں نے کہا کہ کسی بھی ادارہ کے معیار کو صرف تبھی برقرار رکھا جاسکتا ہے، جب پوری طرح پیشہ ور لوگوں کی تقرری ہو اور صلاحیت کی بنیاد پر دانشوروں کے انتخاب میں کوئی سمجھوتہ نہ ہو اور ادارہ میں آنے والی سبھی فیکلٹی کو بہترین سہولیات اور حوصلہ افزائی دستیاب ہو اور وہ تعلیمی کام کریں۔اس سلسلے میں انہوں نے دوبارہ پنڈت مدن موہن مالویہ کا ذکر کیا اور یاد کیا کہ اس وقت بھی مالویہ جی ڈاکٹر ایس رادھا کرشنن کو آکسفورڈ میں پڑھانے کی اپنی نوکری چھوڑ کر بنارس ہندو یونیورسٹی کے وائس چانسلر کے طورپر عہدہ سنبھالنے کےلئے منانے میں کامیاب رہے تھے۔
ڈاکٹر جتندر سنگھ نے یہ بھی بتایا کہ خلائی محکمہ کے توسط سے شمالی ہندوستان کا پہلا خلائی اور تحقیقی مطالعہ کا مرکز سینٹرل یونیورسٹی جموں میں شروع کیا گیا ہے اور دنیا کے مشہور و معروف خلائی سائنسداں ڈاکٹر کے رادھا کرشنن ، جنہیں منگل مشن کے بانی کے طورپر بھی جانا جاتا ہے، کو صلاح کار کے طورپر مقرر کیا گیا ہے۔
ڈاکٹر جتندر سنگھ نے کہا کہ کسی بھی تعلیمی ادارہ کے لئے قبولیت اور شناخت حاصل کرنے کی لازمی طورسے دو ضروری شرطیں ہیں۔ یا تو غیر معمولی فیکلٹی ہونی چاہئے جو بین الاقوامی سطح کے ریسرچ پیپر شائع کرسکے یا خصوصی مطالعہ کا شعبہ ہونا چاہئے، جو آسانی سے دستیاب نہیں ہیں۔
وائس چانسلر پروفیسر اشوک آئما نے اپنے استقبالیہ خطاب میں یونیورسٹی کی مختلف حصولیابیوں کا ذکر کیا۔انہوں نے مرکز میں سبھی نئے پروجیکٹوں کو آگے بڑھانے میں ڈاکٹر جتندر سنگھ کے مسلسل تعاون کا بھی ذکر کیا۔
پروفیسر آئما نے ڈی آر ڈی او کے ذریعے حکومت ہند کے حال ہی میں منظور کئے گئے سینٹر کا بھی ذکر کیا ۔
کوئلے کی وزارت
دلی میں 17-16 اکتوبر 2022 کو پہلی قومی کوئلہ کانکلیو اور نمائش
کوئلے کی وزارت کی سرپرستی میں انڈین نیشنل کمیٹی ورلڈ مائننگ کانگریس سولہ اورسترہ اکتوبر 2022 کو نئی دلی میں پہلی قومی کوئلہ کانکلیو اور نمائش منعقد کرے گی، جس کا موضوع ہے :‘‘ بھارتی کوئلہ سیکٹر پائیدار کانکنی آتم نربھر بھارت کی جانب گامزن’’
کوئلہ کانوں اور پارلیمانی امور کے مرکزی وزیر جناب پرہلادجوشی اور کوئلہ کانوں اور ریلویز کے وزیر مملکت جناب راؤ صاحب پاٹل دانوے کانکلیو سے خطاب کریں گے۔یہ دوروزہ تقریب پالیسی سازوں ،سرکاری اور پرائیویٹ سیکٹر کی کانکنی سے متعلق کمپنیوں ،تحقیق کاروں ، ماہر تعلیم اور دیگر متعلقہ فریقوں کو ایک صحیح پلیٹ فارم فراہم کرے گی تاکہ آتم نربھر بھارت کے قومی مشن میں شامل ہونے کے لئے بھارتی کوئلے کے شعبے کی ضرورتوں کے لئے ایک خاکہ وضع کیا جاسکے اور بات چیت کی جاسکے ۔کانکلیو میں جن تین اہم امور پر توجہ مرکوز کی جائے گی ، ان میں توانائی کے شعبے میں ایندھن کی خود کفالت ، اسٹیل میں آتم نربھرتا نیز کوئلے اور ٹکنالوجی کو پائیدار بنانا شامل ہے۔
اس کے علاوہ کوئلے، کانوں ،توانائی ،اسٹیل ، نیتی آیوگ ،آفات کے بندوبست ، کوئلے کی کانوں سے متعلق کمپنیوں اور کانکنی انجنئیرنگ سیکٹر کےتقریباََ 150 طلباء اس کانکلیو میں حصہ لیں گے۔
اس نمائش میں ، ٹکنالوجی کے شامل کرنے ، پائیدار ترقی آئی ٹی اقدامات کانکنی کے تحفظ سے متعلق بہترین کارروائیوں وغیرہ کے لئے کوئلے کی کانکنی کے شعبے کے اقدامات کو دکھایا جائے گا۔ بھار ت کی کوئلے کی کانکنی سیکٹر کے ذریعہ، استعمال کی گئی جدید ٹکنالوجیوں اور بھارت کی کوئلے کی کانکنی کے شعبے کے ذریعہ، آئی ٹی میں استعمال کئے گئے آلات کو بھی اس نمائش میں دکھایا جائے گا۔
ارضیاتی سائنس کی وزارت
حالات سازگار ہو رہے ہیں کہ جنوب مغربی مانسون مدھیہ پردیش اور اترپردیش کے کچھ اور حصوں میں، نیز اتراکھنڈ کے کچھ حصوں میں 23جون تک پیش رفت حاصل کرے گا
ہریانہ، چنڈی گڑھ، دلی اورپنجاب کے بیشتر حصوں میں 24اور 25جون کے دوران پیش رفت کرے گا
آئندہ 5دنوں کے دوران مشرق اور قرب و جوار کے وسطی بھارت میں 2سے 3دنوں کے دوران دوردور تک اچھی خاصی بارش ہوگی، کہیں کہیں ازحد شدید بارش بھی ہو سکتی ہے
مغربی ہمالیائی خطہ، پنجاب، ہریانہ، چنڈی گڑھ، دلی، اترپردیش اور مشرقی راجستھان میں 23جون سے آگے دوردور تک بڑے پیمانے پر بارش ہوگی،
کہیں کہیں ازحد شدید بارش ہو سکتی ہے
نئی دہلی، 22جون، 2020،بھارت کے محکمہ موسمیات کے تحت قومی موسمیاتی پیشین گوئی مرکز ؍علاقائی موسمیاتی مرکز نئی دلی کی جانب سے کہا گیا ہے کہ:
- مانسون کی شمالی حدود ، کاندھلہ، احمد آباد، اندور، رائے سین، کھجوراہو، فتح پور اور بہرائچ سے ہو کر گزر رہی ہیں۔
- اڈیشہ کے داخلی حصوں اور قرب و جوا رمیں وسطی ٹوپوشیرک سطح کا طوفانی گرداب بنا ہوا ہے۔
- شمالی پنجاب سے لے کر خلیج بنگال کے شمال مغربی حصے تک نیز ذیلی علاقوں میں نچلی سطحوں پر جو حالات ہیں، وہ آئندہ 3دنوں کے دوران جنوب کی جانب بڑھیں گے، اس کے نتیجے میں مشرقی ہواؤں کو تقویت حاصل ہوگی اور خلیج بنگال سے زبردست رطوبت حاصل ہوگی، جس کا اثر شمالی ہند تک جائے گا۔
- اس امر کے لئے حالات سازگار ہو رہے ہیں کہ مدھیہ پردیش، اتراپردیش اور اتراکھنڈکے کچھ حصوں میں 23جون کے آس پاس جنوب مغربی مانسون مزید پیش رفت کرے گا۔ اسی طریقے سے کلی مغربی ہمالیائی خطے، ہریانہ، چنڈی گڑھ اور دلی اور پنجاب کے بیشتر حصوں اور بحر ہند کے بقیہ حصون اور مدھیہ پردیش، ریاست گجرات، اترپردیش اور راجستھان کے کچھ حصوں میں آئندہ 24-25جون کے دوران جنوب مغربی مانسون پیش رفت کرےگا۔
- شمال مشرقی بھارت میں آئندہ 5دنوں کے دوران اور مشرقی اور قرب و جوار کے کچھ حصوں میں آئندہ 2-3دنوں کے دوران دور دور تک بہت اچھی خاصی بارش ہوگی اور کہیں کہیں بہت زیادہ بارش بھی ہو سکتی ہے۔
- مغربی ہمالیائی خطے، پنجاب، ہریانہ، چنڈی گڑھ، دلی ، اترپردیش اور مشرقی راجستھان میں 23جون اور اس کے آگے دور دور تک اچھی خاصی بارش ہوگی۔ کہیں کہیں بہت زیادہ بارش بھی ہو سکتی ہے۔
۔۔۔۔۔۔۔۔۔۔۔
م ن۔ک ا۔

U- 3390
(Visitor Counter : 121
وزیراعظم کا دفتر
وزیراعظم کا بنگلہ دیش میں شہیدوں کے قومی میموریل کا دورہ
وزیراعظم جناب نریندر مودی نے ‘ بنگلہ دیش کے دو روزہ دورہ پر ، اپنی آمد کے فوراً بعد ہی ، بنگلہ دیش کے قومی یادگار ، شہیدوں کے قومی میموریل  کا دورہ کیا اور ان شہیدوں کی شجاعت اور قربانیوں کے تئیں خراج عقیدت پیش کیا جنہوں نے 1971 کی بنگلہ دیش کی آزادی کی جنگ میں اپنی جانیں ملک کے لئے نچھاور کی تھیں۔ یہ یادگار ،ڈھاکہ کے شمال مغرب میں تقریباً 35 کلومیٹر کی دوری پر ساور کے مقام پر واقع ہیں اور اس کا ڈیزائن سید معین الحسین نے تیار کیا تھا ۔
وزیراعظم نے یادگار کے احاطہ میں ارجن درخت کا ایک پودھا بھی لگایا اور یادگار میں موجود دورہ کرنے والوں کی کتاب میں دستخط بھی کئے۔ انہوں نے لکھا کہ ‘‘ میں دعا کرتا ہوں کہ ساور کا لافانی شعلہ، برائی اور بدی پر، سچائی اورشجاعت کی نیک فتح کی ہمیشہ یاد دلاتا رہے گا’’۔
ماحولیات، جنگلات اور موسمیاتی تبدیلی کی وزارت
ہندوستان اور جرمنی کے درمیان جنگلات کی زمین کی بحالی کے ارادے کے مشترکہ اعلامیہ پر ورچوئل طور پر دستخط کیے گئے
یہ جے ڈی آئی ہمیں ایک دوسرے کے ساتھ کامیابی کے ساتھ شراکت داری کرنے اور جنگلات کی زمین کی بحالی، ماحولیات اور موسمیاتی تبدیلی کے شعبوں میں اپنے دو طرفہ تعاون کو وسعت دینے کے قابل بنائے گا: جناب بھوپیندر یادو
نئی دہلی،2 مئی 2022/
تقریب کے دوران، جناب بھوپیندر یادو نے کہا کہ یہ جے ڈی آئی تحفظ اور بحالی، آب و ہوا کے تحفظ اور حیاتیاتی تنوع کے تحفظ جیسے شعبوں میں ہماری شراکت داری اور تعاون کو مزید آگے بڑھانے کے لیے پلیٹ فارم فراہم کرے گا۔ یہ ہماری شراکت داری کو ایک اور اہم موڑ پر لے جائے گا۔
جناب یادو نے مزید کہا کہ جنگلات کی زمین کی بحالی کے ارادے کا یہ مشترکہ اعلامیہ  ہمارے قائدین کی متحرک رہنمائی میں ہند-جرمن تعاون کو مضبوط بنانے میں بھی مددگار ثابت ہوگا۔
مرکزی وزیر ماحولیات نے ذکر کیا کہ جے ڈی آئی ہمیں ایک دوسرے کے ساتھ کامیابی سے شراکت داری کرنے اور جنگلات کے منظر نامے کی بحالی، ماحولیات اور موسمیاتی تبدیلی کے شعبوں میں اپنے دوطرفہ تعاون کو بڑھانے کے قابل بنائے گا۔
دونوں ممالک جے ڈی آئی کے کامیاب نفاذ کے منتظر ہیں۔
ش ح۔ ش ت ۔ج
Uno-4947
(Visitor Counter : 63
زراعت اور کاشتکاروں کی فلاح و بہبود کی وزارت
مرکزی کابینہ نے ’زرعی بنیادی ڈھانچہ فنڈ‘ کے تحت مالی معاونت کی مرکزی شعبے کی اسکیم میں ترمیم کو منظوری دی
نئی دہلی، 8/جولائی2021 ۔ وزیر اعظم جناب نریندر مودی کی صدارت میں مرکزی کابینہ نے آج ’زرعی بنیادی ڈھانچہ فنڈ‘ کے تحت مالی معاونت کی مرکزی شعبہ کی اسکیم میں درج ذیل ترامیم کو اپنی منظوری دے دی ہے:
- اہلیت کی توسیع ریاستی ایجنسیوں / اے پی ایم سی، قومی و ریاستی کوآپریٹیو کمیٹیوں کے فیڈریشنوں، کسان پیداواری تنظیموں  اور خود امدادی گروپوں کے فیڈریشنوں  تک کردی گئی ہے۔
- فی الحال ایک مقام پر 2 کروڑ روپئے تک کے قرض کے لئے سودی مدد کی اہلیت۔ اگر ایک اہل اکائی مختلف مقامات پر پروجیکٹ لگاتی ہے تو ایسے سبھی پروجیکٹ 2 کروڑ روپئے تک کے قرض کے لئے سودی مدد کی اہل ہوگی۔ لیکن نجی شعبے کی اکائی کے لئے ایسے پروجیکٹوں کی زیادہ سے زیادہ حد 25 ہوگی۔ 25 پروجیکٹوں کی یہ حد ریاستی ایجنسیوں، قومی و ریاستی کوآپریٹیو کمیٹیوں کے فیڈریشنوں، ایف پی او کے فیڈریشنوں اور خود امدادی گروپوں کے فیڈریشنوں پر نافذ نہیں ہوگی۔ مقام کا مطلب ایک گاؤں یا شہر کی حد ہوگی، جس سے ایک الگ ایل جی ڈی  کوڈ ہوگا۔ ایسا ہر پروجیکٹ ایک الگ ایل جی ڈی کوڈ والی جگہ پر ہونا چاہئے۔
- اے پی ایم سی کے لئے ایک ہی بازار یارڈ کے اندر مختلف بنیادی ڈھانچے کی اقسام جیسے کولڈ اسٹوریج، سورٹنگ، گریڈنگ اور ایسیئنگ اکائیوں، سائیلوس وغیرہ کے ہر پروجیکٹ کے لئے 2 کروڑ روپئے تک کے قرض پر سودی مدد دی جائے گی۔
- استفادہ کنندہ کو جوڑنے یا ہٹانے کے سلسلے میں ضروری تبدیلی کرنے کے لئے زراعت اور کسانوں کی فلاح و بہبود کے وزیر کو اختیار دیا گیا ہے تاکہ اسکیم کی اصل روح میں تبدیلی نہ ہو۔
- مالی سہولت کی مدت 2025-26 تک چار سال سے بڑھاکر 6 سال کردی گئی ہے اور 2032-33 تک اس اسکیم کی کل مدت 10 سے بڑھاکر 13 کردی گئی ہے۔
اس اسکیم میں ترمیم سے سرمایہ کاری کے حصول میں ملٹی پلائیر ایفیکٹ حاصل کرنے میں مدد ملے گی، جبکہ یہ بھی یقینی بنایا جاسکے گا کہ اس کا فائدہ چھوٹے اور حاشیائی کسانوں تک پہنچے۔ اے پی ایم سی مارکیٹ، بازار روابط قائم کرنے اور سبھی کسانوں کے لئے فصل کٹائی کے بعد عوامی بنیادی ڈھانچے کو کھلا رکھنے کے لئے ماحولیاتی نظام بنانے کے لئے قائم کئے جاتے ہیں۔
عملے، عوامی شکایات اور پنشن کی وزارت
ڈاکٹر جتیندر سنگھ نے عالمی یوم خواتین کے موقع پر ورکشاپ کا افتتاح کیا
نریندر مودی حکومت میں خواتین کے لئے نئے دروازے کھل رہےہیں:ڈاکٹر سنگھ
خواتین، انتظامیہ ، فورسیز ، دفاع اور خلا میں عمدگی کا مظاہرہ کررہی ہیں: ڈاکٹر جتیندر سنگھ
نئی دہلی، 6 مارچ /شمال مشرقی خطے کی ترقی کے وزیر مملکت  وزیراعظم کے دفتر، عملہ، عوامی شکایات اور پنشن ، ایٹمی توانائی اور خلا کے وزیر مملکت ڈاکٹر جتیندر سنگھ آج کہا کہ وزیراعظم نریندر مودی حکومت میں خواتین کے لئے نئے دروازے کھلے ہیں، اس دور میں ہندستان میں خواتین کے تئیں خصوصی ترجیحات اور حساسیت بڑھی ہے۔ محکمہ پی ٹی کے زیر اہتمام منعقدہ عالمی یوم خواتین کے موقع پر ورکشاپ سے خطاب کرتے ہوئے ڈاکٹر سنگھ نے کہا کہ طویل عرصے کے بعد ہندستان میں ہمیں خاتون پیشہ وروں کی پہلی پیڑی ملی ہے اور اسی طرح صنعت کاری کے شعبے میں انہوں نے نئی بلندیاں سر کی ہیں۔ انہوں نے کہا کہ ماضی سے بڑےپیمانے پر ڈپارچر نہیں ہے بلکہ اس سے خواتین کی تفویض اختیارات میں بھی کافی تعاون ہوا ہے۔
عملہ، عوامی شکایات اور پنشن کی وزارت میں کثیر تعداد میں خاتون افسران اور اہلکاروں کی موجودگی پر خوشی ظاہر کرتے ہوئے ڈاکٹر جتیندر سنگھ نے کہا کہ خاتون صلاحیتوں کی کثیر تعداد نے صرف انتظامی محکمہ میں اصلاحات نہیں کی ہیں بلکہ خاتون سے متعلق بھی اصلاحات کی ہیں۔ انہوں نے کہا کہ طلاق شدہ لڑکیوں کے لئے حال ہی میں محکمہ پنشن میں تبدیلی کی گئی ہے اور اب طلاق سےمتعلق تھوڑے سے معاملات زیر التوا ہیں۔ ایسی خواتین اب فیملی پنشن کے لئےمجاز ہوں گی۔ انہوں نے کہا کہ ہندستان میں خواتین اپنی پوری زندگی میں بااختیار ہوگئی ہیں کیونکہ اب انہیں نئے مواقع حاصل ہورہے ہیں اور وہ انتظامی روزگار میں یہاں تک کہ فورسیز اور دفاع نیز خلا کے شعبے میں بہتر کارکردگی کا مظاہرہ کرتی ہیں جنہیں قبل برائی تصور کیا جاتا تھا۔ پہلے خواتین صرف تدریس اور سماجی فلاح و بہبود سےمتعلق روزگار کو ہی اپناتی تھیں۔
ڈاکٹر جتیندر سنگھ نے اس موقع پر مسابقتی مقابلوں میں بہتر کارکردگی کا مظاہرہ کرنے والوں کو ایوارڈز بھی دیئے۔
۔۔۔۔۔۔۔۔۔۔۔
م ن۔ ش س۔ ج۔
U- 1095
(Visitor Counter : 41
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کہا ہے کہ گذشتہ دو سال کے عرصہ میں بڑے ٹکٹ پروجیکٹوں سے متعلق تقریباً696 معاملات کو پراگتی اور پروجیکٹ اور مونیٹرنگ گروپ  کے میکنزم کے ذریعہ حل کیا گیا
سائنس اور ٹیکنالوجی اور ارضیاتی سائنسز کے مرکزی وزیر مملکت  ،وزیر اعظم کے دفتر میں وزیر مملکت، عملے عوامی شکایات ،پینشن ، ایٹمی توانائی اور خلاء کے مرکزی وزیر مملکت ڈاکٹر جتیندر سنگھ نے بتایا کہ گذشتہ دو سال کے عرصہ میں بڑے ٹکٹ پروجیکٹوں سے متعلق تقریباً696 معاملات کو پراگتی اور پروجیکٹ اور مونیٹرنگ گروپ  کے میکنزم کے ذریعہ حل کیا گیا۔
آج راجیہ سبھا میں ایک سوال کے تحریری جواب میں ڈاکٹر جتیندر سنگھ نے کہا کہ پراگتی یعنی پروایکٹو گورننس اور بروقت نفاذ ایک آئی سی ٹی پر مبنی کثیر اور کثیر مثالی پلیٹ فارم ہے جس کا مقصد بروقت نفاذ اور امید کے مطابق نتائج کے لئے ہندوستان کی حکومت کے اہم پروگراموں ،اسکیموں اور پروجیکٹوں کے ساتھ ساتھ ریاستی سرکاروں کے ذریعہ شروع کئے گئے پروجیکٹوں کا جائزہ لینا ہے۔
وزیر موصوف نے بتایا کہ مرکز اور ریاستی سرکاروں کے تمام فریق پراگتی میٹنگوں میں شرکت کرتے ہیں ۔اس پلیٹ فارم نے شراکتداروں میں تال میل کو بہتر کیا ہے اور شراکتداروں کے درمیان معلومات کے تبادلے اور بحث و مباحثے کے ذریعہ معاملات حل کرکے پروجیکٹوں کے تیزی سے نفاذ اور بہتر نگرانی میں مدد کی ہے۔
صحت اور خاندانی بہبود کی وزارت
کووڈ-19 اپ ڈیٹ
نئی دلّی ،11 دسمبر، 2021/
ملک گیر ٹیکہ کاری مہم کے تحت اب تک 131.99 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد 93,277ہے؛ گذشتہ 559 دنوں میں یہ سب سے کم تعداد ہے
زیر علاج مریض مجموعی معاملوں کے ایک فیصد سے بھی کم ہیں، فی الحال زیر علاج مریضوں کی شرح0.27 فیصد ہے، جو مارچ 2020 کےبعد سے سب سے کم ہیں
شفایابی کی شرح فی الحال98.36 فیصد بنی ہوئی ہے جو مارچ 2020 کے بعد سے سب سے زیادہ ہے
گذشتہ 24 گھنٹوں کے دوران 9,265 مریض رو بہ صحت ہوئے ہیں،جس سے صحت یاب ہونے والے مریضوں کی تعداد بڑھ کر 3,41,14,331 ہوگئی ہے
گزشتہ 24 گھنٹے میں 7,992 نئے معاملے سامنے آئے ہیں
ٹیسٹ کے بعد متاثرہ پائے جانے والے مریضوں کی یومیہ شرح  ہے، جو پچھلے 68 دنوں سے 2 فیصد کم ہے
اسی طرح متاثرہ مریضوں کی ہفتہ واری شرح ہے جو گذشتہ 27 دنوں سےایک فیصد سےکم ہے
مجموعی طور پر اب تک65.46 کروڑ ٹیسٹ کئے جاچکے ہیں
وزارت دفاع
فوج کے کمانڈروں کی کانفرنس: 27 - 29 مئی 2020
ایک اعلیٰ سطحی سال میں دوبار ہونے والی فوج کے کمانڈروں کی کانفرنس جس میں تصوراتی سطح پر غور وخوض کے بعد اہم پالیسی فیصلے لئے جاتے ہیں، دو مرحلوں میں منعقد ہونے والی اس کانفرنس کا پہلا مرحلہ ساوتھ بلاک، نئی دہلی میں ستائیس سے اٹھائیس مئی ، دو ہزار بیس تک منعقد کیا گیا۔ پہلے سے طئے شدہ پروگرام کے مطابق، اسے اپریل دو ہزار بیس میں منقد ہونا تھا لیکن کووڈ۔ انیس وبا کے سبب اسے ملتوی کرنا پڑا تھا۔
تین دن میں ہندوستانی فوج کی اعلیٰ قیادت نے موجودہ اور آنے والے سیکیورٹی چیلنجوں سے متعلق مختلف پہلوؤں پر غوروخوض کیا۔ اس کے علاوہ ، ہیومن ریسورس مینجمنٹ کے امور ، گولہ بارود کے بندوبست سے متعلق مطالعات ، ایک جگہ پر واقع ٹریننگ اداروں کا انضمام اور ہیڈکوارٹر آرمی ٹریننگ کمانڈ کے ساتھ ملٹری ٹریننگ ڈائریکٹوریٹ کے انضمام پر بھی تبادلہ خیال کیا گیا۔ پروگرام کے دوران آرمی ویلفئیر ہاوسنگ آرگنائزیشن اور آرمی ویلفئیر ایجوکیشن سوسائٹی  کی بورڈ آف گورنر کی میٹنگوں کا بھی انعقاد کیا گیا۔
چوبیس سے 27 جون 2020 ء تک طے شدہ کانفرنس کے دوسرے مرحلے میں ڈی ایم اے اور ڈی او ڈی کے ساتھ انٹرایکٹو سیشن شامل ہوں گے، کمان ہیڈ کوارٹرز کے زیر اہتمام اسپانسرڈ ایجنڈے پر تبادلہ خیال اور لاجسٹکس اور انتظامی امور پر جاری مطالعات پر تبادلہ خیال ہوگا۔ اس مرحلے کے دوران کانفرنس سے خطاب عزت مآب رکشا منتری اور سی ڈی ایس بھی کر سکتے ہیں۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 193.53کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 16.67کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,93,53,58,865
|
|
دستیاب خوراک
|
|
16,67,39,155
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 193.53کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 16.67کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
اسٹیل کی وزارت
اسٹیل کے وزیر جناب رام چندر پرساد سنگھ نے یقین دہانی کی ہے کہ: سیکنڈری اسٹیل صنعتوں کے مسائل مناسب سطح پر اٹھائے جارہے ہیں
اسٹیل کی وزارت نے اتراکھنڈ میں قائم اسٹیل کمپنیوں کے ساتھ بات چیت کا ایک اجلاس منعقد کیا۔اسٹیل کے مرکزی وزیر جناب رام چندر پرساد سنگھ نے ہریدوار میں سیکنڈری اسٹیل صنعتوں کے مواقع اور چیلنجز پر بات چیت کے اس کی اجلاس صدارت کی۔ وزیر نے اتراکھنڈ اسٹیل ایسوسی ایشن کے اراکین کے ساتھ بات چیت کی اور سیکنڈری اسٹیل صنعتوں میں مواقع اور چیلنجوں پر تبادلہ خیال کیا اور انہیں اس بات کا یقین دلایا کہ اسٹیل صنعت کو درپیش مسائل کو مناسب سطح پر اٹھایا جائے گا۔
جناب رام چندر پرساد سنگھ نے یہ بھی بتایا کہ کس طرح عزت مآب وزیر اعظم نریندر مودی کاروبار کے لیے سازگار ماحول اور قانونی فریم ورک آسان بنائے جانے کو یقینی بنا رہے ہیں۔ کمپنیوں کے نمائندوں کی طرف سے صنعت کو درپیش مسائل کا اظہار کیا گیا جس میں صنعت کے لیے بہتر ماحول، خاص طور پر خزانہ، لاجسٹکس، ماحولیات اور سیکٹر میں چھوٹے پیمانے کی صنعتوں کے لیے مدد شامل ہے۔ اتراکھنڈ میں قائم اسٹیل کمپنیوں کے عہدیداروں نے بات چیت کے اس اجلاس میں شرکت کی۔
امور صارفین، خوراک اور عوامی تقسیم کی وزارت
بھارتی معیارات اب مفت دستیاب ہیں
مائکروصنعت،اسٹارٹ اپس اور خواتین کی چھوٹی صنعتوں کے لئے کم سے کم مارکنگ فیس میں 50 فیصد کی تخفیف ، پرانے لائسنس کو بھی اضافی 10 فیصد رعایت ملے گی
اسٹارٹ اپس اورخواتین کی چھوٹی صنعتوں کےلئے بڑی ترغیبات
لائسنس دیئے جانے، لائسنس کی تجدید اور شمولیت سمیت، سرٹیفکیٹ جاری کرنے کے پورے عمل کو ، ای –بِس کے مانک آن لائن پورٹ کے ذریعہ خود کاربنادیا گیا ہے
لائسنس کی خود کارتجدید، موبائل ایپ پر مبنی نگرانی کانظام
صارفین کے امور کے محکمہ کی سکریٹری محترمہ لینا نندن اور بیورو اآف انڈین اسٹینڈرڈ کے ڈائریکٹر جنرل جناب پرمود کمار تیواری نے آج بی آئی ایس کے تازہ اقدامات کے بارے میں ایک پریس کانفرنس سے خطاب کیا۔
بی آئی ایس اقدامات کے بارے میں میڈیا سے خطاب کرتے ہوئے ڈی اوسی اے کی سکریٹری محترمہ نندن نے کہاکہ بی آئی ایس نے ترقی کے اپنے سفر میں بہت سے سنگ میل طے کئے ہیں اورملک کی ترقی میں اہم رول ادا کیا ہے۔ انہوں نے کہاکہ بی آئی ایس نے بہت سے نئے اقدامات کئے ہیں اوران تازہ اقدامات سے ہمارے منیوفیکچرنگ شعبے کی استعداد، مصنوعات کومعیار کے مطابق بنانے اوران میں کوالٹی پیدا کرنے میں زبردست بہتری آئے گی۔ انہوں نے کہاکہ بی آئی ایس بہت سے نئے معیارات قائم کرنے میں کئی وزارتوں کے ساتھ مل کر قریبی طور پر کام کررہی ہے۔ بی آئی ایس کی اصلاحات سے متعلق ایک کتابچہ کابھی ، اس موقع پر اجرا کیا گیا۔
معیارات کے بھارتی بیورو کے ڈائریکٹر جنرل جناب پی کے تیواری نے میڈیا سے اپنے خطاب میں کہاکہ بی آئی ایس معیارات کی خدمات اب ہر ایک کے لئے مفت دستیاب ہیں۔ معیاربندی کے شعبہ میں منصوبہ وضع کیا گیا ہے کہ ا س سے اس طرح فائدہ اٹھایا جائے کہ انجینئرنگ کے مختلف مراحل، خود کاری اور افرادی قوت کو منظم بنانے میں بروئے کار لایا جاسکے۔ ان میں سے کچھ اقدامات اس طرح ہیں، سیکشن کمیٹیوں کی تین مہینے میں ایک بار میٹنگ، معیار تیار کرتے ہوئے یا انہیں نئی شکل دیتے ہوئے ہر معیار کے لئے مرحلہ وارمقررہ وقت ، اس عمل کے ایک لازمی حصہ کے طور پر ایکشن ریسرچ، وزارتوں اور صنعت کی ایسوسی ایشنوں میں معیار بندی کے سیل کےذریعہ مشاورتی عمل کو براڈ بینڈ کی شکل دیاجانا انسانی، وسائل کی بہتر دستیابی۔
انہوں نے بتایاکہ بی آئی ایس کے پاس تقریبا 21000 بھارتی معیارات ہیں ، اس کامقصد قومی معیشت اورصارفین کے لئے ہر شے کے لئے عمدہ معیارات کو یقینی بناناہے۔ انہوں نے کہاکہ صنعت خاص طور پر ایم ایس ایم ای شعبے کےفائدے کے لئے بھارتی معیارات مفت دستیاب ہیں اورانہیں ای – بِس کے معیار بند پورٹل سے ڈاؤن لوڈ کیا جاسکتا ہے۔
انہوں نے مزید جانکاری دی کہ سرٹیفکیشن کے پورے عمل کو خود کار بنائےجانے جیسے ، متعلقہ فریقوں پر تعمیل کے بوجھ کو کم کرنے کے لئے بہت سے اقدامات کئے گئے ہیں جن میں لائسنس جاری کرنا، لائسنس کی تجدید کرنا اور ای- بِس کے مانک آن لائن پورٹل کے ذریعہ خود کاربنایاجانا بھی شامل ہے۔ اس میں مائکرو صنعت اسٹارٹ اپ اورخواتین کی چھوٹی صنعتوں کے لئے کم سے کم مارکنگ فیس میں 50 فیصد تک کی خاطر خواہ تخفیف شامل ہے اور پرانے لائسنس والوں کو بھی اضافی 10 فیصد رعایت دی جائے گی۔ انہوں نے بتایاکہ ان اقدامات کے نتیجہ کے طور پر یہ ممکن ہے کہ 90 فیصد سے زیادہ درخواستوں کا مقررہ وقت کے اندر اندر ازالہ کردیا جائے۔
انہوں نے میڈیا کو مزید جانکاری دیتے ہوئے کہاکہ ملک میں کوالٹی سے متعلق رجحان میں اضافہ کرنے کے لئے فیکٹری اورمارکیٹ نگرانی کی کافی اہمیت ہے۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 203کروڑ 3 لاکھ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 3کروڑسے 70 لاکھ سے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
2,03,03,52,325
|
|
دستیاب خوراک
|
|
3,70,12,740
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 203کروڑ 3 لاکھ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 3کروڑ 70 لاکھ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔